text: Uj amigonchej kʼacha parlaywan sonqochawasqanchejqa jampi jina kanman (Pro. 16:24; 18:24; 25:11). Chaywanpis cheqa cristianosqa mana wajkuna sonqochanallawanchejtachu suyanchej. Manaqa noqanchej kikin sayarikunchej "sonqochananchejpaj llakiypi, ñakʼariypi kajkunata, imaynatachus noqanchejpis sonqochasqa karqanchej Diosmanta, ajinata" (2 Cor. 1:4; Luc. 6:31). Antoniomanta parlarina. Payqa México suyupi superintendente de distrito jina sirverqa, kausayninpitaj Bibliaj nisqan cheqapuni kasqanta rikorqa.